# காடன்

| *காடன்* |
| --- |
| திரைப்பட பதாகை |
| இயக்கம் | பிரபு சாலமன் |
| கதை | பிரபு சாலமன் வனமாலி (தொலுங்கு உரையாடல்) நிரஞ்சன் ஐயங்கார் (இந்தி உரையாடல்) |
| இசை | சாந்தனு மொய்த்ரா |
| நடிப்பு | ரானா தக்குபாடி விஷ்ணு விசால் புல்கிட் சாம்ராட் சோயா உசேன் ஸ்ரியா பில்கோங்கர் |
| ஒளிப்பதிவு | ஏ. ஆர். அசோக்குமார் |
| படத்தொகுப்பு | புவன் சீனிவாசன் |
| கலையகம் | ஈரோஸ் இன்டர்நேஷனல் |
| விநியோகம் | ஈரோஸ் இன்டர்நேஷனல் |
| வெளியீடு | 26 மார்ச் 2021 (2021-03-26) |
| ஓட்டம் | 150 நிமிடங்கள் |
| நாடு | இந்தியா |
| மொழி | தமிழ் தெலுங்கு இந்தி |

**காடன்** (*Kaadan*) என்பது 2021 ஆம் ஆண்டு வெளியான இந்திய தமிழ் நாடகத் திரைப்படம் ஆகும். இப்படத்தை பிரபு சாலமன் எழுதி இயக்கியுள்ளார். ஈரோஸ் இன்டர்நேஷனல் தயாரிக்கும் இந்த படத்தில் ரானா தக்குபாடி, விஷ்ணு விஷால், புல்கிட் சாம்ராட், ஸ்ரியா பில்கோங்கர், சோயா உசேன் ஆகியோர் நடித்துள்ளனர். இப்படம் ஒரே சமயத்தில் தெலுங்கில் **ஆரண்யா** எனவும், இந்தியில் **ஹாதி மேரே சாதி** என்ற பெயரிலும் தயாரிக்கபட்டுள்ளது. ஒவ்வொரு பதிப்பிலும் சில நடிகர்கள் மாறுபட்டுள்ளனர்.

இந்த படம் 2020 ஏப்ரல் 2 ஆம் தேதி வெளியாக இருந்தது. ஆனால் கோவியட்-19 பெருந்தொற்றால் தாமதமாகி 26 மார்ச் 2021 அன்று வெளியிடபட்டது.

## நடிகர்கள்

* ரானா தக்குபாடி யானைகளுடன் வசிக்கும் காட்டு மனிதரான பண்டேவாக
* விஷ்ணு விசால் சிங்கா (தமிழ் மற்றும் தெலுங்கு பதிப்புகள்), ஒரு யானைப் பாகனாக
* புல்கிட் சாம்ராட் அபீராக (இந்தி பதிப்பு)
* சோயா உசேன் அர்வியாக
* ஸ்ரியா பில்கோங்கர் அருந்ததியாக
* நடக்கல் உன்னிகிருஷ்ணன் யானை
* அனந்த் மகாதேவன் as குறிஞ்சிநாதன் (தமிழ்) / கனகமேடல ராஜா கோபாலம் (தெலுங்கு) / ஜெகந்நாத் சேவக் (இந்தி)
* விஸ்வஜீத் பிரதான்
* ராஜீவ் கச்ரூ
* மாஸ்டர் ஜெயதித்யா
* சம்பத் ராம்
* ஷீபா சத்தா
* போஸ் வெங்கட்
* அங்கித் சாகர் (இந்தி பதிப்பு)
* ரோபோ சங்கர் (தமிழ் பதிப்பு)
* ரகு பாபு (தெலுங்கு பதிப்பு)
* புவன் அரோரா
* அவந்திகா சவுகான்
* அஸ்வின் ராஜா
* டின்னு ஆனந்த்
* மாறன்
* அபுதர் அல் ஹசன் பத்திரிக்கையின் தலைமை ஆசிரியராக

## தயாரிப்பு

இப்படம் குறித்து 13 திசம்பர் 2017 அன்று அறிவிக்கப்பட்டது. யானைகளுக்கு எதிரான செயல்கள் தொடர்பான பிரச்சினையை வெளிச்சத்திற்கு கொண்டு வர பிரபு சாலமன் விரும்பினார். *கும்கி 2* படத்தில் நடித்த உன்னிகிருஷ்ணன் என்ற யானையும் இப்படத்தில் முக்கிய பாத்திரத்தில் நடிக்கிறது. இந்தி நடிகை சோயா உசேன் ஒரு கதாபாத்திரத்தில் நடிக்க ஒப்பந்தம் செய்யப்பட்டார். ரானா தக்குபாடி ஆறு வாரங்களுக்கு சைவ உணவை சாப்பிட்டு இந்த படத்திற்காக 15 கிலோகிராம் எடையைக் குறைத்தார். தயாரிப்பாளர்கள் துவக்கத்தில் கல்கி கோய்ச்லின் இப்படத்தில் ஒரு பாத்திரத்தில் நடிப்பதாக அறிவித்தனர். இருப்பினும், அவருக்குப் பதிலாக ஸ்ரியா பில்கோங்கர் ஒப்பந்தம் செய்யப்பட்டார். படத்தின் தமிழ் மற்றும் தெலுங்கு பதிப்புகளில் விஷ்ணு விஷால் ஒரு பாத்திரத்தில் நடிக்க ஒப்புக்கொண்டார். புல்கிட் சாம்ராட் இந்தி பதிப்பில் ஒரு பாத்திரத்தை ஏற்றுள்ளார்.

## வெளியீடு

துவக்கத்தில் படமானது 2020 ஏப்ரல் 2 அன்று வெளியிட திட்டமிடப்பட்டிருந்தது. கோவிட்-19 பெருந்தொற்று காரணமாக திரைப்பட வெளியீடு காலவரையின்றி ஒத்திவைக்கப்பட்டது. பிறகு பொங்கல் பண்டிகையையொட்டி 20 சனவரி 2021 அன்று வெளியிட திட்டமிடப்பட்டப்பட்டது. பின்னர், இந்த படம் 26 மார்ச் 2021 அன்று வெளியிடப்படும் என்று அறிவிக்கப்பட்டு அதன்படி வெளியானது.

## இசை

இப்படத்திற்கான இசையை சாந்தனு மொய்த்ரா அமைத்துள்ளார். பாடல் வரிகளை ஸ்வானந்த் கிர்கிர் (இந்தி பதிப்பு) வனமலை (தமிழ் மற்றும் தெலுங்கு பதிப்புகள்) எழுதியுள்ளனர்.

|  |  |
| --- | --- |
| தமிழ் |  |
| # | பாடல் | பாடகர்(கள்) | நீளம் |  |
| 1. | "தாலாட்டு பாடும்"   | ஹரிசரண் | 4:53 |
| 2. | "சின்ன சின்ன"   | ஹரிசரண் | 4:24 |
| 3. | "இதயமே"   | ஹரிசரண் | 5:06 |

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *காடன்*
* இணையதள திரைப்பட தரவுத்தளத்தில் *Hathi Mere Saathi*
* பாலிவுட் ஹங்காமாவில் *ஹாதி மேரே சாதி*